Imerna zemren ad ilin d imeglas ilelliyen neɣ d ismawen, neɣ d tinzaɣ. Awal deffir d isem deg: ɛeddi ɣer tama n deffir, d amernu deg: teqqim deffir, tanzeɣt: tezdeɣ deffir udrar.Imedyaten-a mmalen-d amek tettnefli tutlayt. Nezmer daɣen ad d- nebder amernu yellan zik d isem: tura tur-a, tur-lli (deg waṭlas alemmas), llan imerna i d-yekkan seg taggayt n yimyagen akka am “drus”, deg tmaceɣt mazal-it ar ass-a d amyag: idras, idrus.Wiyiḍ uɣalen s ursal n yisemmaden s tenzeɣt: s wadda, s ufella, s nnig....